  Виталий Пронин Матысь аръёсы нылпи садъёс, школаос кулэ луозы.Удмуртилэн Тӧроез Александр Соловьев пумиськылӥз элькунысьтымы Нылпилэсь правооссэ утёнъя уполномоченноен Ольга Авдееваен. Ольга Авдеева ивортӥз: нылпилэсь правооссэ утьыны курыса вазиськисьёс арысь аре тросгес луо. Кылем арын, кылсярысь, 929 вазиськон вуиз, валлян арынлэсь со ог 20 процентлы тросгес.- Городъёсын али быдэс микрорайонъёс пуктӥсько, - пусйиз уполномоченной. - Соин ик матысь аръёсы отын нылпи садъёс, школаос кулэ луозы. Тае элькун, муниципал кивалтэтъёс санэ басьтыны кулэ.Александр Соловьев шуиз: социальной удыслы выль юртъёс пуктыку, одно лыдэ басьтӥське со котырын улӥсьёслэн лыдзы. Кылсярысь, Ижысь Берш урамын 1 сюрс 200 нылпилы школа усьтыны чакламын.    Теги: Нылпиос ужпум  